# **PROIECT AL DECIZIEI ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI SECTOR 1**, cu sediul în Municipiul Bucureşti, Bd. Mareşal Alexandru Averescu nr.17, sector 1, înregistrată la A.P.M. Bucureşti cu nr. 14324 din 27.06.2017, completată ulterior cu documentaţia înregistrată cu nr. 15645 din 19.07.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Bucureşti decide, ca urmare a consultărilor desfăşurate în cadrul şedinţei Colectivului de Analiză Tehnică din data de 20.07.2017, că proiectul*„Desfiinţare rezervor de combustibil situat subteran”,* în Bd. Mareşal Alexandru Averescu nr.17, sector 1, Bucureşti, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

***Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

a).Proiectul se încadrează în Anexa 2, pct. 13 lit. a) în H.G. nr. 445/2009 privind evaluarea impactului anumitor proiecte publice şi private asupra mediului - Lista proiectelor pentru care trebuie stabilită necesitatea efectuării evaluării impactului asupra mediului;

b). *Caracteristicile proiectului*:

- mărimea proiectului:

Proiectul prevede desfiinţarea unui rezervor istoric de combustibil, nefuncţional, cu o capacitate de aproximativ 60 mc.

- cumularea cu alte proiecte – impact redus;

- utilizarea resurselor naturale – nu este cazul;

- productia de deşeuri - în perioada lucrărilor de execuţie rezultă deşeuri specifice activităţii de demolare; nu sunt identificate deşeuri potenţial periculoase pentru mediu;

- emisii poluate, inclusive zgomotul şi alte surse de disconfort: emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor de execuţie şi vor fi în limite admisibile;

- riscul de accident, ţinându-se seama în special de substanţele şi de tehnologiile utilizate: redus.

**c**). *Localizarea proiectului*:

- utilizarea existentă a terenului: teren şi construcţii cu funcţiune de instituţie publică.

- relativa abundenţă a resurselor naturale din zonă, calitatea şi capacitatea regenerativă a acestora: **nu este cazul**.

- capacitatea de absorbţie a mediului, cu atenţie deosebită pentru:

* zonele umede – **nu este cazul**.
* zonele costiere –**nu este cazul**.
* zonele montane şi cele împădurite – **nu este cazul**.
* parcurile şi rezervaţiile naturale – **nu este cazul**.
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul**.
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul**.
* ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul**.

d).*Caracteristicile impactului potential*:

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – **nu este cazul.**

- natura transfrontalieră a impactului – **nu este cazul**;

- mărimea şi complexitatea impactului – redusă;

- probabilitatea impactului: redusă în timpul realizării lucrărilor de construire;

- durata, frecvenţa şi reversibilitatea impactului: impactul redus asupra mediului în perioada desfăşurării lucrărilor de execuţie

***Condiţiile de realizare a proiectului:***

1. Investiţia şi organizarea de şantier se vor realiza cu respectarea cerinţelor impuse prin certificatul de urbanism nr. 407/1472845 din 12.04.2017 emis de Primăria Municipiului bucureşti, precum şi prin avizele impuse prin acesta.
2. Înainte de dezafectarea rezervorului, se va realiza golirea acestuia şi a conductelor aferente, iar fluidele colectate vor fi depozitate în condiţii de siguranţă, pe categorii de deşeuri, în recipiente metalice şi se vor evacua periodic prin societăţi autorizate, conform legislaţiei de mediu în vigoare. Este interzisă deversarea acestora pe sol, în apa de suprafaţă sau în reţeaua de canalizare ;
3. ***După îndepărtarea rezervorului, se va face investigarea şi evaluarea poluării solului din zona amplasamentului acestuia. În situatia in care se constata ca solul nu se conformeaza din punct de vedere calitativ cu normele prevazute in Ord.756/1997 (în funcţie si de folosinţa viitoare a terenului), se vor prevedea solutii de refacere sau de remediere.***
4. Se va limita impactul asupra factorilor de mediu pe perioada de construcţie şi funcţionare a obiectivului, prin respectarea măsurilor pentru:

**✓ Protecţia calităţii apelor :**

- Calitatea apelor uzate evacuate în reţeaua de canalizare orăşenească va respecta prevederile Normativului privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA - 002/2002 – Anexa nr.2 din H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin HGR nr. 352/2005.

- Se interzice descărcarea de deşeuri de orice tip sau alte substanţe în canalizarea orăşenească.

**✓ Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- La efectuarea lucrărilor de dezafectare se va uda materialul ce urmează a fi spart şi sfărâmat în scopul reducerii emisiilor de praf;

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- Se vor respecta condiţiile de calitate a aerului în zonele protejate prevăzute în STAS 12574/87.

**✓ Protecţia solului şi subsolului**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Depozitarea temporară în zona fronturilor de lucru a deşeurilor rezultate în urma operaţiunilor de dezafectare se va realiza pe suprafeţe betonate/asfaltate.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

- În cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere.

**✓ Protecţia împotriva zgomotului şi vibraţiilor**

- Demolarea construcţiilor se va face cu mijloace manuale-mecanise şi se va evita producerea de vibraţii puternice sau şocuri;

- Demolarea construcţiilor va începe numai după ce au fost debranşate toate legăturile la reţelele exterioare de alimentare cu apă, gaze, energie electrică;

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor;

- Se vor lua toate măsurile de protecţie antifonică în zona de lucru a şantierului.

**✓ Protecţia aşezărilor umane**

- Se va stabili un grafic de execuţie a lucrărilor, inclusiv organizarea de şantier care să afecteze cel mai puţin riveranii din zonă.

- Se va acorda o atenţie sporită manevrării utilajelor în apropierea zonelor locuite.

- Se va asigura menţinerea curată a drumurilor de acces.

- Se va asigura semnalizarea şantierului cu panouri de avertizare, asigurându-se protecţia circulaţiei pietonale şi auto în zonă.

- Organizările de şantier vor fi dotate cu echipamente PSI necesare intervenţiei operative în caz de incendiu.

**✓ Gospodărirea deşeurilor**

- Deşeurile se vor depozita numai în spaţii special amenajate ; se interzice depozitarea deşeurilor de orice fel în mod neorganizat pe sol.

- Deşeurile rezultate în urma lucrărilor de dezafectare, se vor colecta în containere acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

5. La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

6. Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană.

7. *Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor deciziei de incadrare, care va insoti procesul-verbal de receptie a lucrarilor aferente investitiei realizate conform art.49, alin.3 din Ord. nr.135/2010.*

1. *Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, conform art.39, alin.1 din Ord. nr.135/2010, inclusiv în cazul în care modificările survin în urma obţinerii avizelor/acordurilor solicitate prin certificatul de urbanism.*
2. Pe toată durata execuţiei şi funcţionării obiectivului se vor respecta prevederile:

* O.U.G. nr.195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;
* H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;
* STAS 12574/1987 privind condiţiile de calitate a aerului din zonele protejate;
* Se vor respecta prevederile Legii nr. 104/2011 privind calitatea aerului inconjurator.
* Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;
* STAS 10009/1988 Acustica urbană. Limite admisibile ale nivelului de zgomot;
* H.G. nr. 321/2005, republicată, privind evaluarea şi gestionarea zgomotului ambiental;
* H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;
* Ordinul ministrului sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;
* Normele de salubrizare şi igienizare ale Municipiului Bucureşti aprobate prin HCGMB nr.120/2010;
* Legea nr. 211/2011 privind regimul deşeurilor, republicată, cu modificările şi completările ulterioare;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

**Prezenta decizie este însoţită de planul de situaţie propus, vizat spre neschimbare.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,

Dr. ing. Simona Mihaela ALDEA

ŞEF SERVICIU AVIZE, ACORDURI,

AUTORIZAŢII,

Ing. Andrei STROIAN

ÎNTOCMIT,

Ing. Narcisa SERAFIM